Celestia Ludenberg

**Celestia Ludenberg** (セレスティア・ルーデンベルク*Seresutia Rūdenberuku*) este unul dintre personajele feminine din *Danganronpa: Trigger Happy Havoc*. De precizat este că numele ei real nu este Celestia Ludenber, ci Taeko Yasuhiro (安広 多恵子).

## Înfăţişare

La începutul jocului *Killing School Life*, din *Danganronpa: Trigger Happy Havoc*, Celestia, din pricina perderii memoriei, are o percepţie greşită asupra vârstei sale, vârsta acesteia fiind cu doi ani mai mare în realitate.

Părul brunet, aparent prins în cele două cozi despre care se află ulterior că sunt doar nişte extensii, este acoperit cu o bonetă din dantelă, cu panglici albe. Tenul deschis la culoare duce la evidenţierea culorii roşiatice a ochi ochilor. Ţinuta Celestiei este de inspiraţie gothic lolita, alcătuită dintr-o cămasă albă, cu un guler clasic, un sacou negru, o panglică prinsă în jurul gâtului, o cravată roşie, cercei aurii, în formă sferică şi o fustă cu volane. Ciorapii, cu o bandă din dantelă albă, îi ajung până la genunchi, iar pantofii Mary Jane, cu toc gros şi de culoare roşie, sunt închişi graţie a trei catarame poziţioane orizontal, în paralel unele cu altele. Celestia are pe degetul arătător un inel stratificat în secţiuni suprapuse, asemănător cu cele cunoscute sub denumirea de Armour Ring, ale lui Vivienne Westwood.

În timpul anilor şcolari, ea a purtat lenjerie închisă la culoare. Dantela este de o calitate superioră, *transmiţând vibrația distinctă a unei regini*. Se presupune că un om dintr-un rang inferior (de exemplu, C) nici nu suportă să îi privească, Celestia considerându-i pe cei din această categorie nedemni până şi pentru îmbrăcămintea ei rafinată.

## Personalitate

Celestia, vicleană şi cu sânge rece, posedă capacitatea de a îi manipula pe ceilalţii după bunul plac, lucru evidenţiat şi în relaţia pe care o are cu Hifumi, care îi îndeplineşte fiecare ordin şi pe care îl minte fără sfială atunci când ea urmăreşte un obiectiv. Celestia se dovedeşte a fi destul de inteligentă, ea făcând referiri la diverse aspecte ale teoriei jocurilor, precum Dilema prizonierului sau abordarea de tip joc cu miză nulă. Abilităţile sale persuasive sunt evidenţiate în capitolul 3, în care reuşeşte să înşele majoritatea elevilor, inclusiv pe Byakuya, până la procesul clasei. Inteligenţa sa este reliefată şi în cazurile anterioare, când Kyoko, Byakuya, Makoto şi Celestia aduc în discuţie nişte chestiuni cruciale, dar şi când se dovedeşte capabilă să ţină pasul cu procesul gândirii lui Byakuya şi Kyoko, pe durata fiecărui proces.

Celestia este o persoană ambiţioasă, ea declarând că va face tot ce îi stă în putinţă pentru a câştiga, până şi să ucidă. Îşi preţuieşte viaţa în detrimentul altora, egoismul ei reieşind şi din propria afirmaţie, conform căreia ea nu are nicio problemă cu sacrificarea altor persoane pentru a se salva pe ea însăşi. Atunci când există o şansă oricât de mică de izbândă, Celestia refuză să se predea indiferent dacă se află sau nu într-o situaţie critică. Tânăra este de părere că nu puterea sau intelectul reprezintă cheia supravieţuirii, ci adaptabilita omului. După moartea lui Chihiro, remarcă cu răceală că cei ce încalcă regulile vor plăti preţul.

Deşi Celestia susţine că îşi poate păcăli propriile emoţii, Makoto i-a putut citi frica pe care a încercat să o mascheze printr-un zâmbet, înainte de a fi executată. Cu toate acestea, îşi menţine, de cele mai multe ori, echilibrul chiar şi într-o situaţie critică. De asemenea, se dovedeşte a fi lipsită de empatie, afirmând că nu simte vinovată pentru nelegiuirile comise în lumea interlopă a jocurilor de noroc.

Pentru a îşi menţine în continuare mascarada cu privire la aşa-zisa origine occidentală, Celestia susţine că ambii părinţi sunt de provenienţă europeană. Fata foloseşte transliteraţia japoneză a cuvântului englezesc *gambler* (ギャンブラー) în loc de termenul japonez *shōbushi* (勝負師). Îşi dispreţuieşte adevărata identitate (pe care o consideră, la fel ca şi numele său, ca fiind cea a unui ratat), dar şi lucrurile banale. Deşi se străduieşte să se comporte cu eleganţă, să vorbească mereu politicos, Celestia devine irascibilă când lucrurile nu se desfăşoară conform planurilor. Se enervează când Hifumi nu îi face ceaiul aşa cum îi place, iar, pe parcursul celui de-al treilea proces al clasei, când este acuzată de omor, aceasta ţipă şi, folosind un limbaj vulgar, neagă acuzaţiile aduse.

## Viaţa înainte de Tragedie

Din cauza nenumăratelor minciuni pe care le-a spus, puţin se cunoaşte despre copilăria Celestiei. Şi-a descris tatăl ca făcând parte dintr-o familie aristocrată franceză, iar mama ca provenind dintr-o familie germană, de muzicieni. Având în vedere că a minţit şi în privinţa numelui adevărat, se poate afirma cu certitudine că şi ascendenţa cu care se mândreşte este tot o minciună. Makoto este de părere că tânăra provine centrul administrativ al prefecturii Tochigi, municipiul Utsunomiya, locul în care a început să îndrăgească mâncarea gyoza. Încă din copilărie, a avut un motan pe care l-a numit Grand Bois Chéri Ludenberg, pe care l-a alintat şi răsfăţat. Motanului i-a plăcut foarte mult mâncarea favorită a Celestiei, ceea ce le-a întărit şi mai mult legătura. Grand Bois Chéri se dovedeşte a fi fiinţa de care fata a fost cea mai apropiată, motiv pentru care a devenit captivul lui Monokuma pe parcursul jocului *Killing School Life*. Acest fapt poate indica cauza lipsei unei relaţii strânse cu o rudă sau un prieten, reprezentată de caracterul selectiv al fetei şi de dorinţa de a duce o viaţă sofisticată.

Obiectivul ei în viaţă, încă din copilărie, a fost declanşat din dorinţa de a trai într-un mare castel european, cu bărbaţi arătoşi pe post de servitori, îmbrăcaţi în vampiri; într-o lume idealizată, bazată pe decadentism. Celestia, cel mai probabil, a crescut fără sprijinul părinţilor, motiv pentru care a apelat, pentru a obţine sume mari de bani, la jocuri de noroc. Odată, când fata a avut ca parteneri de joc un miliardar bătrân şi un băiat cu părul argintiu, extrem de norocos, i-a învins pe amândoi fără nicio problemă, iar spectatorii au rămas uimiţi.

După ce a devenit faimoasă în lumea interlopă a jocurilor de noroc, Celestia a fost admisă la Academia Hope's Peak, atribuindu-se titlul de Jucătoarea Supremă. Motivul pentru care a a acceptat să facă parte din acest colectiv a constat în faptul că ar fi avut parte de un viitor promiţător, grăbind procesul de realizare al propriului vis. Într-o poză găsită de Makoto şi alţi elevi, Celestia poate fi văzută petrecându-şi timpul cu Hifumi şi Sayaka.

## Relaţii

### Grand Bois Chéri Ludenberg

Grand Bois Chéri este animalul de companie al Celestiei. Ea s-a simţit bine în compania motanului, l-a răsfăţat şi, cel mai probabil, a avut de gând să îl aducă în conacul l-a care ea a visat. Grand Bois Chéri, fiind fiinţa de care Celestia era cea mai apropiată, a devenit captiv.

### Hifumi Yamada

Relaţia dintre Celestia şi Hifumi este un toxică, tânăra fiind în ipostaza de exploatator, iar Hifumi, care îi îndeplineşte orice ordin, de exploatat. Odată, nemulţumită de ceaiul pe care i l-a făcut, a spart ceaşca şi l-a dojenit cu asprime. Ea, profitând de disputa pe care Hifumi o are cu Kiyotaka Ishimaru, îl minte nu doar că a fost ameninţată şi agresată de acesta, ci şi că Alter Ego, pentru care Hifumi nutrise sentimente de dragoste, fusese furat de aceeaşi persoană. După ce Hifumi este ucis de Celestia, fata îi înscenează moartea sa lui Yasuhiro.

La scurt timp după decesul lui Hifumi şi al Celestiei, Makoto, împreună cu ceilalţi elevi rămaşi în viată, dau peste o poză cu Hifumi, Celestia şi Sayaka Maizono, la Academia Hope's Peak, înainte de începerea Tragediei. În poză, Celestia, cu toate că este furioasă pe Hifumi, nu îl priveşte cu ameninţare; Hifumi nu pare deloc speriat, ci, mai degrabă, amuzat; iar Sayaka râde. Toată această întâmplare ar putea indica faptul că relaţia lor nu a fost dintotdeauna una exploatator-exploatat.

În segmentul bonus, *non-canon* al jocului video intitulat *Danganronpa V3: Killing Harmony*, când *Kokichi Oma* îi zice fetei cum că Hifumi s-ar fi umflat şi spart precum un balon, Celestia abia dacă reacţionează, considerându-i moartea un inconvenient (Hifuni îi făcea ceai). Ţinând cont că tânăra este conştientă de minciuna lui Kokichi, nu se poate şti cu exactitate dacă îi pasă într-adevăr atât de puţin de el.

### Makoto Naegi

Celestia este curioasă să vadă dacă norocul lui Makoto, în calitate de Elevul Norocos Suprem, ar putea să predomine faţă de norocul ei propriu, ca şi Jucătoarea Supremă. Când îşi clasifică colegii, lui Makoto îi atribuie cel mai rang (C). Deşi o consideră prietenă, lui Makoto este frică de latura agresivă a Celestiei şi este nesigur nu doar în privinţa posibilităţii ca ea să ucidă o persoană pe care o consideră neinteresantă, dar şi în cea cu privire la veridicitatea trecutului cu care fata se mândreşte.

În *Free Time Events*, Celestia îi destăinuie câteva informaţii legăte de copilăria ei. Prin urmare, se află că este originară din Japonia şi că îi place mâncarea gyoza. Când Celestia îi spune că îl consideră eligibil pentru îi fi gardă de corp, Makoto nu îi du un răspuns imediat, ceea ce pe Celestia o ofensează.

### Yasuhiro Hagakure

În timpul jocului *Killing School Life*, Celestia, considerându-l cel mai prost elev, intenţionează să îl învinovăţească pe Yasuhiro de moartea unui coleg, pentru ca ea să scăpe din şcoală. Ea îl consideră lipsit de importanţă, chiar compătimindu-i părinţii pentru faptul că îl au drept fiu.

### Kiyotaka Ishimaru

Remarcând dinamica relaţiei dintre Hifumi şi Kiyotaka, Celestia îl induce în eroare pe Hifumi, minţindându-l că fusese ameninţată şi abuzată de către Kiyotaka, dar şi că acesta îl furase pe Alter Ego. Acuzaţiile aduse lui Kiyotaka îl determină pe Hifumi să îl ucidă. Celestia nu dă dovadă de căinţă pentru fapta sa, lipsa de remuşcare sugerând că, între decedat şi fată, nu a existat o relaţie cordială. Ea se juca adesea cu Kiyotaka shogi, joc la care fata, de cele mai multe ori, îl bătea. Celestia îl făcea să îi aducă ceai de la cantină. Kiyotaka îşi propune să o învingă, iar, când jocul se termină cu o remiză, Celestia spune că a avut noroc, pe când el insistă că şi-a dat silinţa.